Diari Oficial de la Generalitat Valenciana


Sumari del DOGV 5120, del 24-10-2005 (2005/11417)

RESOLUCIÓ de 23 de setembre de 2005, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'acreditació de l'Hospital General d'Elda, Mare de Déu de la Salut, per a fer extraccions d'òrgans i teixits de donants morts.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11832


Data del document
:   23-09-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * Elda
    * establiment hospitalari
    * trasplantament d'òrgans

RESOLUCIÓ de 23 de setembre de 2005, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'acreditació de l'Hospital General d'Elda, Mare de Déu de la Salut, per a fer extraccions d'òrgans i teixits de donants morts. [2005/X11195]
  
L'Hospital General d'Elda, Mare de Déu de la Salut, va obtindre l'acreditació per a fer extraccions d'òrgans i teixits de donants morts per la Resolució del secretari general de la Conselleria de Sanitat de 15 de novembre de 1991.
  
Joan Lloret Llinares, director de l'Hospital General d'Elda, Virgen de la Salut, va presentar, amb data 19 de setembre de 2005, la sol·licitud de renovació de l'acreditació per a fer extraccions d'òrgans i teixits de donants morts.
  
La Direcció General d'Assistència Sanitària i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.
  
Fonaments jurídics
  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons l'Orde d'11 de desembre de 1992, de la Conselleria de Sanitat i Consum, sobre l'acreditació de centres sanitaris per a la pràctica d'activitats d'extracció i trasplantament d'òrgans i teixits, el Decret 176/2004, de 23 de setembre, sobre l'Autorització de Centres, Servicis i Establiments Sanitaris, i el Decret 26/2005, de 04 de febrer, que aprova el Reglament Orgànic i Funcional de la Conselleria de Sanitat.
  
2. Es complix el que establix el Reial Decret 2.070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i també el que establix l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que s'apliquen, resolc renovar l'acreditació de l'Hospital General d'Elda, Virgen de la Salut, per a fer extraccions d'òrgans i teixits de donants morts. Esta acreditació és vàlida durant un període de cinc anys, a partir de la data d'esta resolució.
  
Es pot revocar l'acreditació en qualsevol moment, si s'alteren o deixen de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial de la Conselleria de Sanitat.
  
Esta resolució s'ha de notificar a les persones interessades, amb l'advertiment que no exhaurix la via administrativa i que hi poden interposar recurs d'alçada davant el conseller de Sanitat en el termini d'un mes comptador des de l'endemà de la data de la notificació.